મહારાષ્ટ્રમાં પત્નીઓના ત્રાસથી પીડિત પુરૂષોના એક મંડળ ‘પત્ની પીડિત પુરૂષ સંગઠન’ દ્વારા ઔરંગાબાદના કારોલી ગામમાં ગુરુવારે દસ માથા ધરાવતા રાક્ષસ રાવણની બહેન સુર્પણખાના પૂતળાનું દહન કરીને સમાજમાં પત્નીઓ દ્વારા આચરવામાં આવતા ત્રાસનો અનોખી રીતે વિરોધ નોંધાવ્યો હતો. આ મુદ્દે સંગઠનના સ્થાપક ભરત ફુલારેએ જણાવ્યું હતું કે, ‘દેશમાં તમામ કાયદા પુરૂષ વિરોધી છે અને મહિલાઓની તરફેણ કરનારા છે.’ જેને પગલે મહિલાઓ આ કાયદાઓનો ખોટો લાભ લઈ પતિઓ તેમજ સાસરિયાઓનું નાની નાની બાબતે શોષણ કરે છે.